stanford-oval/wikipedia huggingface dataset:
HMS Fiji
Palvelus

Palvelukseen otettaessa alus liitettiin Kotilaivastoon. Alus lähti Clydestä 31. elokuuta 1940 osallistuakseen hyökkäykseen Dakariin (operaatio Menace). Alukseen osui 1. syyskuuta Saksan laivaston sukellusveneen U-32 laukaisema torpedo, joka pakotti sen palaamaan Englantiin korjattavaksi. Alus palasi palvelukseen kuusi kuukautta myöhemmin.
Maaliskuussa 1941 alus oli partiomatkalla Tanskan salmessa, jossa se epäonnistui kotiinpalaavan Saksan laivaston risteilijän Admiral Scheerin havaitsemisessa. Huhtikuussa alus oli Force H:n mukana sulkemassa Brestissä olevia Saksan laivaston raskaita yksiköitä satamaan, kunnes se purjehti suojaamaan Maltalle lentokoneita toimittavia lentotukialuksia.
Alus suojasi Maltan saattueita, kunnes se siirrettiin Kreetan taisteluihin. Alus upposi 22. toukokuuta 1941 1/LG2:n Messerschmitt Bf 109:n suorittamassa ilmahyökkäyksessä, jolloin alus oli ilman ilmatorjuntatykkien kranaatteja.
Grønningin kirkko

| Grønningin kirkko Grønning kirke |
| --- | --- |
 Kirkko vuonna 2007.
Sijainti:  Hadsel, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1968
Materiaali:  puu
Istumapaikkoja:  220
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Grønningin kirkko (norj. Grønning kirke) on Hadselin kunnassa Norjassa sijaitseva puinen pitkäkirkko vuodelta 1968.
Kuvia

Näkymä kirkkosalista alttarille.
Aiheesta muualla

Kuvia tai muita tiedostoja aiheesta Grønningin kirkko Wikimedia Commonsissa
HMS Fernie

| HMS Fernie |
| --- | --- |

Aluksen vaiheet
Rakentaja:  John Brown and Company, Clydebank
Kölinlasku:  8. kesäkuuta 1939
Laskettu vesille:  8. tammikuuta 1940
Palveluskäyttöön:  29. toukokuuta 1940
Poistui palveluskäytöstä:  1947
Loppuvaihe:  romutettu 1956
Tekniset tiedot
Uppouma:  1 050 t (standardi) 1 360 t (max)
Pituus:  85 m
Leveys:  8,8 m
Syväys:  3,27 m
Koneteho:  19 000 hv
Nopeus:  27,5 solmua (50,9 km/h)
Miehistöä:  146
Aseistus
Aseistus:  4 × QF 4" Mk XVI -tykkiä kaksiputkisina Mk XIX asennuksina 4 × QF 2 naulan Mk VIII neliputkisena Mk VII asennuksena 2 × Oerlikon 20 mm yksiputkisina P Mk III -asennuksina 6 × syvyyspomminheitintä ja kisko, joihin 40 syvyyspommia
HMS Fernie (viirinumero L11) oli Britannian kuninkaallisen laivaston Hunt-luokan tyypin I saattuehävittäjä toisessa maailmansodassa.
Valmistus

Alus tilattiin 21. maaliskuuta 1939 vuoden 1939 hätäohjelmassa John Brown and Companyltä Clydebankistä, missä köli laskettiin 8. kesäkuuta. Alus laskettiin vesille 9. tammikuuta 1940 ja valmistui 29. toukokuuta.
Harry Schell

| Harry Schell |
| --- | --- |

Henkilötiedot
Kansalaisuus:   yhdysvaltalainen
Formula 1 -ura
Aktiivivuodet:  1950–1960
Talli(t):  Cooper, Talbot-Lago, Maserati, Gordini, Ferrari, Vanwall, BRM
Kilpailuja:  56
Maailman­mestaruuksia:  0
Voittoja:  0
Palkintosijoja:  2
Paalupaikkoja:  0
Nopeimpia kierroksia:  0
MM-pisteitä:  32
Ensimmäinen kilpailu:  Monacon Grand Prix 1950
Viimeinen kilpailu:  Argentiinan Grand Prix 1960
Harry Lawrence O'Reilly Schell (29. kesäkuuta 1921 Pariisi, Ranska – 13. toukokuuta 1960 Silverstone, Englanti, Yhdistynyt kuningaskunta) oli yhdysvaltalainen kilpa-autoilija. Schellin vanhemmat olivat myös kilpa-autoilussa voittaineita: Laury Schell ja Lucy O'Reilly.
Formula 1 -sarjassa Schell ajoi kausilla 1950–1960 ja saavutti yhteensä kaksi palkintosijoitusta (Pescaran Grand Prix 1957 ja Hollannin Grand Prix 1958) ja 32 MM-pistettä.
Schell kuoli Silverstone Circuit -radalla ajetulla BRDC International Trophy -kilpailun harjoituksissa vuonna 1960. Kilpailu ei kuulunut Formula ykkösten MM-sarjaan.
Toiseen maailmansotaan Schell osallistui muun muassa Suomen ilmavoimien konekivääriampujana.
Graham Bonnet

| Graham Bonnet |
| --- | --- |
 Graham Bonnet esiintymässä vuonna 2008.
Henkilötiedot
Syntynyt: 23. joulukuuta 1947 (ikä 76)
Ammatti:  laulaja
Muusikko
Aktiivisena:  1968–
Tyylilajit:  rock, hard rock
Soittimet:  akustinen kitara 
Levy-yhtiöt:  Vertigo Records 
Aiheesta muualla
www.bonnetrocks.com
  [ Muokkaa Wikidatassa ] [ ohje ]  
Graham Bonnet (s. 23. joulukuuta 1947 Skegness, Lincolnshire, Englanti) on brittiläinen rocklaulaja. Hänet tunnetaan parhaiten yhtyeiden Rainbow, Michael Schenker Group, Impellitteri ja Alcatrazz laulajana.
Ura > 1970 -luku

Graham Bonnetin ensimmäinen listoille noussut single oli popyhtye The Marblesin vuonna 1968 julkaistu kappale "Only One Woman". Kappale nousi Britannian singlelistan viidenneksi. Yhtyeestä lähdettyään hän esiintyi vuonna 1974 brittikomediaelokuvassa Three for All. Elokuvassa hän esitti fiktiivisen yhtyeen pääsolistia Billy Beethovenia.
Bonnet teki 1970-luvulla erilaisia promootio- ja mainostöitä ennen ensimmäisen soololevynsä julkaisua vuonna 1977. Levyltä nousi hitiksi kappale coverversio Bob Dylanin kappaleesta ”It’s All Over Now, Baby Blue”. Vuotta myöhemmin hän julkaisi seuraavan hittinsä, Bee Geesin kirjoittaman singlen, ”Warm Ride”.
Bonnet korvasi Ronnie James Dion Rainbown laulajana vuonna 1979. Bonnet julkaisi Rainbown kanssa albumin Down to Earth. Albumilta julkaistiin kaksi hyvin menestynyttä singleä ”Since You Been Gone” ja ”All Night Long”, ja Rainbown ura vaikutti olevan nosteessa. Yhtyeen johtohahmo, kitaristi Ritchie Blackmore ei kuitenkaan ollut tyytyväinen. Hän halusi Bonnetin kasvattavan hiuksensa rock-muodin mukaisesti pitkiksi, johon Bonnet ei suostunut. Hänen yhteistyönsä yhtyeen kanssa jäi lyhyeksi kun hänet erotettiin yhtyeestä Monsters Of Rock –festivaalin jälkeen kesällä 1980.
Ura > 1980-1999

Bonnetin lähdettyä Rainbow’sta, hän alkoi rakentamaan soolouraansa ja hän julkaisi ensimmäisen sooloalbuminsa Line Up vuonna 1981. Albumilta julkaistiin on yksi Bonnetin tunnetuimmista kappaleista, ”Night Games”, joka nousi listoille eri puolilla maailmaa. Albumilla oli mukana jäseniä Whitesnakesta, Deep Purplesta sekä Status Quosta. Tuottamisessa vaikutti monia ennestään tuttuja rockmuusikoita, kuten Deep Purplesta ja Whitesnakesta tunnettu kosketinsoittaja Jon Lord, Whitesnake- ja Rainbow-yhtyeiden rumpalina tunnettu Cozy Powell, Status Quon kitaristi Francis Rossi, Whitesnaken kitaristi Micky Moody ja basisti Gary Twigg. Näihin aikoihin Bonnet myös lauloi Levi’s-farkkumerkin mainokseen laulun ”These Eyes”, mutta kappaletta ei ole julkaistu.[lähde? ]
Soololevyn tekemisen jälkeen vuonna 1982 Bonnet liittyi hetkeksi UFO-yhtyeen entisen kitaristin, saksalaisen Michael Schenkerin, Michael Schenker Group -yhtyeeseen. Bonnet lauloi yhtyeen samana vuonna julkaistulla albumilla Assault Attack. Hän esiintyi yhdessä konsertissa ennen erottamistaan.
Michael Schenker Groupista lähdettyään Bonnet perusti Los Angelesissa yhtyeen nimeltä Alcatrazz. Yhtyeeseen kuuluivat vuonna 1983 basisti Gary Shea, kosketinsoittaja Jimmy Waldo, rumpali Jan Uvena ja ruotsalainen kitaristi Yngwie Malmsteen. Yhtye julkaisi albumit No Parole From Rock n’ Roll vuonna 1983 ja Live Sentence vuonna 1984, jonka jälkeen Malmsteen jätti yhtyeen. Yhtyeen kolmannelle albumille Disturbing The Peace kitaristiksi tuli Steve Vai. Seuraavalla albumilla kitaristi vaihtui jälleen. Dangerous Games -albumilla kitaraa soitti Danny Johnson. Yhtye hajosi vuonna 1987.
Brittiläiset televisionkatsojat saivat Bonnetilta lauluopetusta BBC:n Rock School -televisio-ohjelman toisella tuotantokaudella, joka sisälsi myös otoksia Alcatrazzin harjoituksista.[lähde? ]
Vuonna 1988 Bonnet liittyi Impellitteri-yhtyeeseen, jossa hän oli yhden albumin Stand In Line ajan. Bonnet esiintyi Eddie Hardinin ja Pete Yorkin musikaalissa Wind in The Willows Saksassa vuonna 1991. Bonnet lauloi musikaalissa kuusi kappaletta. Musikaalissa olivat soittamassa muun muassa Jon Lord, Don Airey ja Ray Fenwick. Fenwick ja Airey vaikuttivat paljon Bonnetin vuoden 1991 sooloalbumiin Here Comes the Night, joka oli popahtavampi kun Bonnetin aikaisempien yhtyeiden levyt. Albumi sisälsi kappaleita, joita hänen vaimonsa Jo Eime oli kirjoittanut sekä coverversion uudelleen esitettynä The Marblesin kappaleesta ”Only One Woman”.[lähde? ]
Yhdeksänkymmentä luvun loppupuolella Bonnet julkaisi vielä kaksi sooloalbumia, Underground vuonna 1997 ja The Day I Went Mad vuonna 1999.
Ura > Ura 2000 -luvulla

Bonnet liittyi laulajaksi japanilaiseen heavy metal -yhtyeeseen Anthem. Vuonna 2000 julkaistiin Heavy Metal Anthem -albumi, joka sisälsi yhtyeen klassikkokappaleita. Bonnet liittyi takaisin yhtyeeseen Impellitteri vuonna 2000 tehdäkseen 'System X' -albumin.
Vuoden 2001 lopussa, Bonnet lähti matalan profiilin soolokiertueelle Britanniassa. Bändiin kuului kosketinsoittaja Don Airey, basisti Chris Childs, Thunder-yhtyeestä tunnettu rumpali Harry James ja kitaristi Dario Mollo. Alkuvuodesta 2004 Bonnet liittyi italialaisen kitaristin Dario Mollon uuteen projektiin Elektric Zoohon kiertäen Eurooppaa huhtikuun ajan. Bonnet oli mukana kitaristi Matteo Filippinin projektissa Moonstone, kappaleessa "Not Dead Yet". Vuonna 2006 Graham Bonnet lauloi kahdeksan uutta kappaletta kitaristi Taz Taylorin albumille "Welcome to America".[lähde? ]
Tällä vuosituhannella Bonnet on palannut yhteen Alcatrazz -yhtyeen kanssa kahdesti, Bonnetin lisäksi kokoonpanon toinen alkuperäisjäsen on kosketinsoittaja Jimmy Waldo.
2010-luvulla Bonnet kokosi The Graham Bonnet Band –kokoonpanon, jossa on mukana myös hänen elämänkumppaninsa basisti Beth-Ami Heavenstone. Yhtye julkaisi ensimmäisen täyspitkän albumin The Book vuonna 2016. Toinen albumi Meanwhile, Back in the Garage julkaistiin vuonna 2018. Bonnet on esiintynyt säännöllisesti entisten MSG-laulajien kanssa Michael Schenker Fest –projektissa, jonka ensimmäinen studioalbumi ”Resurrection” ilmestyi maaliskuussa 2018 ja toinen albumi Revelation vuonna 2019.
Bonnet asuu nykyisin Los Angelesissa Yhdysvalloissa.[lähde? ]
Ura > Esiintymiset Suomessa

Bonnet on tehnyt Suomessa kiertueet suomalaismuusikkojen kanssa toukokuussa 2005, elokuussa 2006 ja 2007 sekä kesäkuussa 2008. Vuoden 2007 ja 2008 kiertueilla oli mukana Joe Lynn Turner. Aloite esiintymisiin oli tullut suomalaismuusikoilta. Bonnetin kanssa kiertueella oli Yö- ja Hanoi Rocks -yhtyeiden jäsenistä koostuva harrasteyhtye: kitaristi Daffy Terävä, rumpali Lacu Lahtinen, basisti Jukka Lewis, kitaristi Mika "Lamppari" Lamminsivu, kosketinsoittaja Pate ”Flintstone” Kivinen sekä taustalaulaja Päivi Lepistö.
Bonnet esiintyi Suomessa vuonna 2018 Graham Bonnet Bandin kanssa ja vuonna 2019 Alcatrazz -yhtyeen kanssa.
Diskografia

The Marbles
"Only One Woman" / "By The Light Of A Burning Candle"
"Only One Woman" / "The Walls Fell Down"
"Only One Woman" / "The Pushbike Song" (The Mixtures) Old Gold
"Only One Woman" / "August October" (Robin Gibb) 2 Super Oldies
"The Walls Fell Down" / "Love You"
"I Can't See Nobody" / "Little Boy"
"Breaking Up Is Hard To Do" / "Daytime"
"Breaking Up Is Hard To Do" / "Little Laughing Girl"
"Breaking Up Is Hard To Do" / "I Can't See Nobody"
"Breaking Up Is Hard To Do" / "A House Is Not A Home"
1970 "The Marbles" (LP)
1970 "The Marbles Featuring Graham Bonnet" (LP)
1994 "Marble-ized"
2003 "The Marbles"
Three For All (Film) 1974
1975 Three For All (Soundtrack LP)
1975 Three For All (A-side) / Spanish Holiday (B-side)
Baby Blue
1977 It's All Over Now, Baby Blue (A-side) / Heros On My Picture Wall (B-side)
Paul Gallico
1976 The Snow Goose (LP)
Rainbow
1979 Down To Earth
Graham Bonnet
1975 Dreams (A-side) / We're Free (B-side)
1977 Danny (A-side) / Rock Island Line (B-side)
1977 Goodnight and Goodmorning (A-side) / Wino Song (B-side)
1977 Graham Bonnet (LP)
1978 No Bad Habits (LP)
1979 Can't Complain (LP) (Germany)
1980 Rock Legends Graham Bonnet (LP)
1981 Line-Up (LP)
???? The Best of Graham Bonnet (LP)(New Zealand)
MSG
1983 Assault Attack
Alcatrazz
1984 No Parole From Rock N Roll
1984 Live Sentence
1985 Disturbing the Peace
1986 Dangerous Games
1988 The Best of Alcatrazz
Impellitteri
1988 Stand In Line
2002 System X
Taz Taylor Band featuring Graham Bonnet
2006 Welcome to America
Yhtyeet

The Marbles
Baby Blue
Warm Ride
No Bad Habits
Rainbow
Line Up
Michael Schenker Group
Alcatrazz
Impellitteri
Forcefield
Blackthorne
Anthem
System X
HMS Allington Castle

| HMS Allington Castle |
| --- | --- |

Aluksen vaiheet
Rakentaja:  Fleming and Ferguson, Paisley
Kölinlasku:  22. heinäkuuta 1943
Laskettu vesille:  29. helmikuuta 1944
Palveluskäyttöön:  19. kesäkuuta 1944
Poistui palveluskäytöstä:  1947
Loppuvaihe:  myyty romutettavaksi 20. joulukuuta 1958
Tekniset tiedot
Uppouma:  1 077 t
Pituus:  77 m
Leveys:  11 m
Syväys:  3,0 m
Koneteho:  2 980 ihp
Nopeus:  16,5 solmua
Miehistöä:  100–110
Aseistus
Aseistus:  1 x QF 4" Mk XIV -tykki Mk yksiputkisena Mk XXIV -asennuksena 6 x Oerlikon 20 mm 1 x Squid Mk 1 -sukellusveneentorjuntaheitin 2 x Mk IV syvyyspomminheitintä 1 x syvyyspommikisko
HMS Allington Castle (viirinumero K689) Britannian kuninkaallisen laivaston Castle-luokan korvetti.
Valmistus

Alus tilattiin 24. lokakuuta 1941 Fleming and Fergusonilta Paisleystä Flower-luokan korvettina HMS Amaryllis. Tilaus uudistettiin 9. joulukuuta 1942 Castle-luokan korvettina HMS Allington Castle, jonka köli laskettiin 22. heinäkuuta 1943. Alus laskettiin vesille 29. helmikuuta 1944 ja valmistui vielä samana vuonna 19. kesäkuuta.
Palvelus

Palvelukseen otettaessa alus liitettiin saattajaryhmä B3:een, jonka mukana se suojasi Gibraltarin ja Britteinsaarten välillä matkanneita saattueita aina elokuun loppuun 1944. Alus siirrettiin 7. saattajaryhmään suojaamaan Jäämeren saattueita ja se teki kaikkiaan seitsemän matkaa Kuolan niemimaalle ja takaisin. Lokakuun puolivälistä marraskuun alkuun alus oli saattajaryhmä B23:ssa. Saavuttuaan Britteinsaarille saattueen RA65 mukana alus sijoitettiin Sheernessissä reserviin 24. toukokuuta 1945.
Marraskuussa 1945 alus siirrettiin kalastuksenvalvontalaivueeseen Fleetwoodiin. Sen partioalue käsitti Britteinsaarilta lounaisen reitin alueelta Islantiin. Alus palautettiin reserviin 1947. Se myytiin romutettavaksi 20. joulukuuta 1958.
HMS Amazon (1908)

| HMS Amazon |
| --- | --- |
 HMS Amazon

Aluksen vaiheet
Rakentaja:  John I. Thornycroft and Company, Woolston
Kölinlasku:  24. kesäkuuta 1907
Laskettu vesille:  29. heinäkuuta 1908
Palveluskäyttöön:  huhtikuu 1909
Loppuvaihe:  myyty romutettavaksi lokakuussa 1919
Tekniset tiedot
Uppouma:  886 t
Pituus:  84 m
Leveys:  8,5 m
Syväys:  2,59 m
Koneteho:  12 500 shp
Nopeus:  33 solmua (61 km/h) (suunniteltu)
Miehistöä:  68
Aseistus
Aseistus:  3 x QF 12 naulan 12 cwt -laivatykkiä yksiputkisina P Mk I -asennuksina 2 x 18" torpedoputkea
HMS Amazon oli Britannian kuninkaallisen laivaston Tribal-luokan hävittäjä, joka palveli ensimmäisessä maailmansodassa.
Valmistus

Alus tilattiin osana vuosien 1906-1907 laivasto-ohjelmaa John I. Thornycroft and Companylta Woolstonista, missä köli laskettiin 24. kesäkuuta 1907. Alus laskettiin vesille 29. heinäkuuta 1908 ja otettiin palvelukseen huhtikuussa 1909.
Palvelus

Ensimmäisessä maailmansodassa alus palveli 6. hävittäjälaivueen ja Doverin partio-osaston kanssa Pohjanmerellä ja Englannin kanaalissa. Alus myytiin 1919 romutettavaksi.
HMS Monmouth (1901)

| HMS Monmouth |
| --- | --- |
 HMS Monmouth

Aluksen vaiheet
Rakentaja:  London and Glasgow Shipping Company
Kölinlasku:  29. elokuuta 1899
Laskettu vesille:  13. marraskuuta 1901
Palveluskäyttöön:  2. joulukuuta 1903
Poistui palveluskäytöstä:  upotettu 1. marraskuuta 1914 Coronelin taistelussa
Tekniset tiedot
Uppouma:  9 950 t
Pituus:  137 m
Leveys:  20 m
Syväys:  7,6 m
Koneteho:  22 000 ihp
Nopeus:  23 solmua
Miehistöä:  678
Aseistus
Aseistus:  14 × BL 6" Mk VII -tykkiä 10 × QF 12 naulan 12 cwt laivatykkiä 3 × QF 3 naulan Hotchkiss -tykkiä 2 × 18" torpedoputkea
HMS Monmouth oli Britannian kuninkaallisen laivaston Monmouth-luokan panssariristeilijä, joka palveli ensimmäisessä maailmansodassa.
Valmistus

Alus tilattiin London and Glasgow Shipping Companyltä, missä köli laskettiin 29. elokuuta 1899. Alus laskettiin vesille 13. marraskuuta 1901 ja valmistui 2. joulukuuta 1903.
Palvelus

Monmouth palveli Kanaalin laivaston 1. risteilijälaivueessa, kunnes se poistettiin tammikuun lopulla 1906 palveluksesta ja alus siirrettiin Devonportissa reserviin. Alus palautettiin huhtikuussa 1906 palvelukseen Kiinan asemalle, mistä se siirrettiin 1913 3. laivastoon. Alus, jonka päällikkö oli Brandt, määrättiin elokuussa 1914 Kap Verden ja Kanariansaarten laivastoasemalle kontra-amiraali Stoddartin 5. risteilijälaivueeseen, jonka muut alukset olivat HMS Carnarvon, HMS Cornwall ja HMS Cumberland. Se saapui 13. elokuuta Kanariansaarille Las Palmasiin, mistä se lähetettiin laivueen nopeimpana aluksena Pernambucoon. Coronelin meritaistelussa amiraali von Speen Saksan keisarikunnan laivaston laivue upotti aluksen 1. marraskuuta 1914, jolloin sen koko miehistö sai surmansa.
Haladžit

Haladžit ovat turkkilaista haladžin kieltä puhuva kansa Iranissa. Aikanaan heitä asui myös laajasti muualla Lähi-idässä, mutta he ovat sittemmin sulautuneet muihin kansoihin. Uskonnoltaan he ovat šiialaisia. Haladžien asuttamasta alueesta käytetään joskus nimitystä Haladžistan. 1960- ja 1970-luvulla haladžin kieltä puhuvia arveltiin olevan parikymmentätuhatta, mutta heidän nykytilanteestaan tiedetään vähän. Ylipäätänsä he ovat pitkälti persialaistuneet.
Tavallisimman käsityksen mukaan haladžit ovat alkuperältään turkkilainen kansa. Toisen teorian mukaan he polveutuvat hefthaliiteistä. Joidenkin lähteiden mukaan heitä muutti 900-luvulla nykyisen Afganistanin alueelle esimerkiksi Ghazniin, jossa he muodostivat sittemmin yhden Afganistanin pataanien kolmesta pääasiallisesta heimoliittoumasta. Oletettavasti he omaksuivat myös paštun kielen. Muita haladžeja muutti 1000-luvulla Persian ja Lähi-idän alueelle. Vaikka muuttajia oli suhteellisen paljon he levittäytyivät suurelle alueelle ja sulautuivat tavallisesti muihin heimoihin. He jättivät jälkeensä paikannimiä, kuten Halaçin, Halaçlarin ja Halaçlın kylät Turkissa. Krimin niemimaalla on Khalaj-niminen kylä ja yhden teorian mukaan Kalatš-na-Donu Venäjällä on saanut nimensä haladžien mukaan.
Nykyisen Iranin alueella suuri joukko haladžeja muutti Markazīn maakunnan alueelle. Joidenkin tietojen mukaan he saapuivat alueelle Anatoliasta ja heidän tiedetään asettuneen paikalle ennen Timur Lenkin (1336–1405) valtakautta. Masʿud Kayhānin mukaan heitä oli alueella vuosina 1932–33 yhteensä 17 500 ja 1960-luvulla Gerhard Doerfer arvioi heitä olevan noin 17 000. Aikanaan joukko haladžeja muutti Fārsin alueelle, mutta siellä he ovat ajan saatossa sulautuneet kaškaihin. Tosin jotkut tutkijat pitävät kaškaita ylipäätään vain haladžien alaryhmänä.
Gregg Rolie

Gregg Rolie (s. 17. kesäkuuta 1947) on yhdysvaltalainen kosketinsoittaja, joka on toiminut mm. yhtyeissä Santana, Journey, The Storm ja Abraxas Pool.
Rolie syntyi Seattlessa. Hän aloitti yhteistyönsä Carlos Santanan kanssa vuonna 1966, mutta jätti yhtyeen 1970-luvun alussa. Vuonna 1973 hän perusti kitaristi Neal Schonin kanssa Journeyn.
Rolie jätti Journeyn vuonna 1980 ja on sen jälkeen julkaissut useita sooloalbumeita. The Storm aloitti uransa 1990-luvun alussa, ja Abraxas Pool -projektin tuloksena syntyi samanniminen albumi vuonna 1997.
Rolie on Santanan jäsenenä Rock and Roll Hall of Famessa.
Diskografia > Soolo

Gregg Rolie – 1985
Gringo – 1987
Rough Tracks – 1997
Roots – 2001
Rain Dance (Live) – 2007
Diskografia > Santana

Santana – 1969
Abraxas – 1970
Santana III – 1971
Caravanserai – 1972
Diskografia > Journey

Journey – 1975
Look into the Future – 1976
Next – 1977
Infinity – 1978
Evolution – 1979
Departure – 1980
Dream, After Dream – 1980
Captured – 1981
Diskografia > The Storm

The Storm – 1991
Eye of the Storm – 1992
Diskografia > Abraxas Pool

Abraxas Pool – 1997
Haapanen

Haapanen on suomenkielinen sukunimi. Tunnettuja nimenkantajia ovat:
Aatto Haapanen (1899–1976), kirjailija
Aimo Haapanen (1928–1988), poliitikko (SKDL)
Alexander Haapanen (1851–1936), kansakouluntarkastaja ja kouluneuvos
Alfred Haapanen (1874–1961), amerikansuomalainen pappi
Antero Haapanen (1854–1932), aseseppä ja kansanmuusikko
Arvo Haapanen (1900–1990), puutarhaopiston johtaja
Atso Haapanen (s. 1963), sota- ja tietokirjailija
August Vilhelm Haapanen (1891–1946), päätoimittaja ja Kotkan huoltojohtaja
Emmi Haapanen (1866–1947), näytelmäkirjailija
Erkki Haapanen (1944–2018), jääkiekkohuoltaja
Heikki Haapanen (1877–1944), pappi
Jaakko Haapanen (1932–2013), näyttelijä
Jalmari Haapanen (1882–1961), kansanedustaja (Maalaisliitto)
Kaarlo Haapanen (1918–1999), päätoimittaja ja kirjailija
Kaino Haapanen (1911–1986), poliitikko (SKDL)
Lauri Haapanen (1889–1947), painija
Liisa Haapanen, muusikko, toimittaja ja tapahtumatuottaja
Markus Haapanen (s. 1996), jääkiekkoilija
Mikko Haapanen (s. 1973), toimittaja ja juontaja
Pauliaukusti Haapanen (s. 1946), kuvataiteilija
Perttu Haapanen (s. 1972), säveltäjä
Saima Haapanen, ent. Hyökki (s. 1981), laulaja, säveltäjä ja sovittaja
Santeri Haapanen (1877–1957), Suomalaisen puolueen, myöh. Maalaisliiton
Sasu Haapanen (1905–1986), elokuvanäyttelijä
Satu Haapanen (s. 1969), Vihreän liiton poliitikko
Severi Haapanen (1887–1971), apteekkari, Haapasen huvilan rakennuttaja
Toivo Haapanen (1889–1950), kapellimestari ja musiikintutkija
Topias Haapanen (s. 1998), jääkiekkoilija
Tuomas Haapanen (1924–2024), viulisti, viulunsoiton opettaja, kapellimestari ja Sibelius-Akatemian rehtori
Tyyni Tuulio (ent. Haapanen-Tallgren, 1892–1991), kirjailija
Urpo Haapanen (1931–2002), äänilevytutkija
Väinö Haapanen (1898–1984), kauppias, yrittäjä ja yritysjohtaja, kauppaneuvos
Yrjö Haapanen (1907–1982), laulaja, elokuvanäyttelijä ja elokuvaohjaaja
Yrjö Haapanen (1917–1998), yritys- ja järjestöjohtaja, metsäneuvos
Vappu Salonen (o.s. Haapanen, 1929–2017), telinevoimistelija
U. W. Walakorpi (ent. Haapanen, 1886–1957), kirjailija ja toimittaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
HMS Moon (J329)

| HMS Moon |
| --- | --- |

Aluksen vaiheet
Rakentaja:  Toronto Ship Building Company, Toronto
Kölinlasku:  23. maaliskuuta 1943
Laskettu vesille:  2. syyskuuta 1943
Palveluskäyttöön:  6. heinäkuuta 1944
Loppuvaihe:  romutettu 1957
Tekniset tiedot
Uppouma:  1 030 t
Pituus:  68,58 m (kokonaispituus)
Leveys:  10,82 m
Syväys:  2,59 m
Koneteho:  VTE: 2 400 ihp
Nopeus:  16,5 solmua
Miehistöä:  85
Aseistus
Aseistus:  1 × QF 4" (102 mm) Mk V -ilmatorjuntatykki 4 × Oerlikon 20 mm
HMS Moon (viirinumerot J329 ja M329) oli Britannian kuninkaallisen laivaston vuonna 1944 valmistunut Algerine-luokan miinanraivaaja toisessa maailmansodassa. Aluksen piti olla alun perin Kanadan laivaston HMCS Mimico, mutta siitä luovuttiin jo ennen vesillelaskua ja siirrettiin Britannialle.
Valmistus

Alus tilattiin nimellä HMCS Mimico Torontosta Toronto Ship Building Companyltä, missä köli laskettiin 23. maaliskuuta 1943. Se laskettiin vesille 2. syyskuuta ja valmistui 6. heinäkuuta 1944.
Palvelus

Alus romutettiin 1957 Gatesheadissä.
HC Benátky nad Jizerou

| HC Benátky nad Jizerou |
| --- | --- |

Perustettu:  1934
Entiset nimet:  HC Sokol Benátky nad Jizerou (1934-1938) SK Benátky nad Jizerou (1938-1948) HC Spartak Benátky nad Jizerou (1948-1970) 
Kaupunki:  Benátky nad Jizerou, Tšekki
Kotiareena:  Zimni stadion Benatky nad Jizerou
– kapasiteetti:  2 500
Sarjataso:   2. česká hokejová liga
Värit:           
Toimitusjohtaja:   Jan Stehlík
Puheenjohtaja:   Karel Krinwald
Päävalmentaja:   Martin Novák
Infobox OKVirheellinen NIMI-arvo: 
HC Benátky nad Jizerou on tšekkiläinen jääkiekkojoukkue Benátky nad Jizeroun kaupungista. Joukkue on perustettu vuonna 1934 ja se pelaa Tšekin kolmanneksi korkeimalla sarjatasolla 2. česká hokejová ligassa. Joukkue tekee tiiviisti yhteistyötä Tšekin Extraligassa pelaavan Bílí Tygři Liberecin ja BK Mladá Boleslavin kanssa.